# Giuseppe Peano

| Giuseppe Peano |
| --- |
|  |
| Sexo |
mascule |
| Nascentia |
1858-08-27 (Spinetta) |
| Decesso |
1932-04-20 (Turin) |
| Causa de decesso |
infarcto del myocardio |
| Loco de reposo |
Monumental Cemetery of Turin[\*], Q55443832[\*] |
| Citatania |
Regno de Italia |
| Educate in |
Universitate de Turin, Liceo Classico E Musicale "C. Cavour"[\*] |
| Occupation |
mathematico, philosopho[\*], professor universitari[\*], linguista |
| Obras notabile |
Peano arithmetic[\*], Peano axioms[\*], Peano curve[\*], Peano existence theorem[\*], Peano kernel theorem[\*], Peano-Russell notation[\*], Peano surface[\*], Arithmetices principia: nova methodo exposita[\*], Formulario mathematico[\*], Calcolo differenziale e principii di calcolo integrale[\*] |
| Premios |
Knight of the Order of the Crown of Italy‎[\*], knight of the Order of Saints Maurice and Lazarus[\*], Officer of the Order of the Crown of Italy[\*], commander of the Order of the Crown of Italy‎[\*] |
| Lingua |
latino, Latino sine flexione, italiano |
| Identificatores |
| ISNI |
0000000108585937 |
| VIAF |
73925733 |
|  Commons |
Giuseppe Peano |

*Aritmetica generale e algebra elementare*, 1902
**Giuseppe Peano**, (Cuneo, Italia le 27 de augusto 1858 – Turin, Italia le 20 de april 1932) esseva un mathematico e linguista italian e un del originatores del scientia del logica symbolic. Le axiomas standard pro le numeros natural es nominate le *axiomas de Peano* in su honor. In le linguistica ille publicava le lingua auxiliar international, *Latino sine Flexione* anque appellate como *Interlingua*.

Peano nasceva al ferma *Tetto Galant* presso 5 km de Cuneo, Italia, in 1858. Su parentes travaliava al ferma. Ille vadeva al schola del villa in Spinetta e depois ille vadeva al schola in Cuneo, viagiante le cinque kilometros a la e de volta a pede cata die. Su parentes comprava un casa in Cuneo ma su patre continuava cata die a travaliar in le campos de *Tetto Galant* con le adjuta de un fratre e soror de Giuseppe, durante que su matre restava in Cuneo con Giuseppe e su fratre major.

Le matre de Giuseppe habeva un fratre qui esseva prestre e advocato in Turin, e quando ille realisava que Giuseppe habeva multe talento ille prendeva le a Turin con ille pro ir al schola secundari e preparar le pro le studios universitari. Giuseppe prendeva le examines al *Ginnasio Cavour* in 1873 e tunc deveniva un pupilo al *Liceo Cavour* ab ille se graduava in 1876 e, in ille anno, ille entrava al *Universitate de Turin*.

Ille deveniva *lector* de calculo infinitesimal al *Universitate de Turin* in 1884 e professor in 1890. Ille anque habeva le titulo de professor al *Accademia Militare*, Turin, de 1886 a 1901. Su *Formulaire de mathematiques* (*Formulario Mathematico* in italiano e "Mathematical Formulary" in anglese), publicate de 1894 a 1908 con collaboratores, esseva intendite pro le disveloppamento del mathematica in su integritate ab su postulatos fundamental usante le notation logic de Peano.

Peano es cognoscite como le creator de *Latino sine Flexione*, plus tarde appellate *Interlingua*, un lingua artificial basate sur le vocabulario latin con un grammatica minime. Su *Interlingua* esseva intendite pro uso como un lingua auxiliar international. Peano compilava un *Vocabulario de Interlingua* in 1915 e ille esseva pro un tempore le presidente del *Academia pro Interlingua* (originalmente nominate le *Kadem bevünetik volapüka*).